Kūrma

Kūrma ( 'vėžlys') – viena iš Višnaus avatarų; paprastai dešimties inkarnacijų sekoje įvardijama kaip antroji. Višnus Vėžlys Kūrma (dar vad. Kaččhapa, Akūpara) visų pirma žinomas iš Pieno vandenyno plakimo mito. Kai dievai ir asurai plakė pieno vandenyną su Mandaros kalnu, Višnus įgavo vėžlio pavidalą ir palindo po kalnu. Vėliau, asurams pagrobus amritą, Višnus pasivertė Mohine.

Kūrma įvairiuose tekstuose (brahmanose, puranose) tapatinamas su rišiu Kašjapa.Arthur Anthony Macdonell. Vedic mythology. Princeton Theological Seminary Library. Strassburg : Karl J. Trübner, 1897. pp. 151–153.

Ikonografiškai Kūrma paparastai vaizduojamas kaip pusiau žmogus, pusiau vėžlys. Jam pašvęstos kelios šventyklos (Andhra Pradeše, Karnatakoje, Bengalijoje).

 Šaltiniai 

Kategorija:Višnaus pavidalai